**Gymnázium Púchov, Ul. 1. mája 905, 020 15 Púchov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Plán práce školskej psychologičky na školský rok 2020/2021**

**vznikol v rámci projektu „Pomáhajúce profesie v edukácii detí a žiakov“**

****

****

****

***„Tento projekt sa realizuje vďaka***  
***podpore z Európskeho sociálneho fondu a Európskeho fondu regionálneho rozvoja v rámci***  
***Operačného programu Ľudské zdroje“***

**Mgr. Miroslava Timková PaedDr. Miroslav Kubičár**

**školská psychologička riaditeľ školy**

**.................................... .....................................**

**Plán práce školskej psychologičky**

**Školský rok:** 2020/2021

**Školská psychologička:** Mgr. Miroslava Timková

Školská psychologička pri svojej činnosti spolupracuje s vedením školy, so školskou poradkyňou PaedDr. Gabrielou Václavíkovou, koordinátorkou prevencie Mgr. Katarínou Fialovou a so školskou špeciálnou pedagogičkou Mgr. Miladou Fojtíkovou. Pri poskytovaní odborných psychologických služieb žiakom, zákonným zástupcom a pedagogickým a odborným zamestnancom, ktorí sa podieľajú na výchove a vzdelávaní, sa školská psychologička riadi etickým kódexom práce psychológa, ako aj etickým kódexom práce školského psychológa.

**Hlavné úlohy**

Poskytovať odborné psychologické služby žiakom, rodičom, pedagogickým a odborným zamestnancom školy na rozvíjanie ich zdravého osobného rozvoja a psychického zdravia. Využité budú moderné formy a metódy diagnostickej, poradenskej a preventívnej práce, a to individuálne, skupinovo, priamo, v bezprostrednom styku so žiakom alebo sprostredkovane prostredníctvom učiteľov, výchovnej poradkyne, rodičov.

Poskytnúť služby, rady, návrhy, konzultácie žiakom, učiteľom, rodičom, vedeniu školy a riaditeľovi, ktorí vystupujú vo funkcii konzultujúcich a školský psychológ vo funkcii konzultanta.

Poskytnúť služby škole a realizovať aktivity pri problémoch a ťažkostiach žiakov v učení, v správaní, pri rozhodovaní a voľbe povolania, narušených sociálnych vzťahov v triede. Poskytuje tiež služby psychohygieny.

Získavať informácie a identifikovať potreby klienta/žiaka vhodnými metódami, vyjasňovať a analyzovať tieto potreby a pripraviť následný poradenský postup.

Poskytnúť konzultácie rodičom, učiteľom, žiakom ohľadom integrácie a pracovať s integrovanými žiakmi v spolupráci so školskou špeciálnou pedagogičkou a so zariadeniami výchovného poradenstva a prevencie.

Vykonávať preventívnu činnosť podľa plánu školskej psychologičky a potrieb školy.

Spolupracovať s inými odbornými pracovníkmi a inštitúciami, najmä so zariadeniami výchovného a psychologického poradenstva.

Vzdelávať sa v súlade s Ročným plánom profesijného rozvoja, študovať aktuálne trendy a poznatky najmä v oblasti školskej psychológie.

**Plán práce – aktivity vykonávané celoročne**

Konzultačná a poradenská činnosť pre žiakov, rodičov a zamestnancov školy podľa potreby.

Preventívne a intervenčné aktivity podľa potreby.

Identifikácia problémov a problémových situácií vo výchovno-vzdelávacom procese.

Ďalšie vzdelávanie školskej psychologičky podľa aktuálnej ponuky a v súlade s Ročným plánom profesijného rozvoja.

|  |  |  |  |
| --- | --- | --- | --- |
| **Mesiac** | **Činnosť** | **Externá spolupráca** | **Výstup** |
| **September** | Príprava podmienok pre činnosť školského psychológa (informovaný súhlas, zavedenie konzultačných hodín)  Adaptačné, zoznamovacie aktivity – zabezpečuje CPPPaP Púchov (školská psychologička – pozorovanie, adaptácia)  Úvodné stretnutie, predstavenie sa postupne vo všetkých triedach spolu s inkluzívnym tímom  Konzultácie s triednymi učiteľmi, identifikácia potrieb žiakov konkrétnej triedy  Sebapropagácia školskej psychologičky | CPPPaP Púchov |  |
| **Október** | Identifikácia systému a poukázanie na funkčné a dysfunkčné oblasti  Vypracovanie plánu práce školskej psychologičky na školský rok 2020/2021  Sociometria – meranie sociálnych vzťahov v triedach  Prevencia: Poznávam seba a iných |  | Výstup: správa na základe zozbieraných dotazníkov  Sekunda |
| **November** | Prevencia: Zdravie máme iba jedno  Meranie učebných štýlov žiakov a ich vyhodnotenie  Prezistenie aktuálnej situácie šikany na škole formou anonymných dotazníkov  Priebežné riešenie problémov žiakov |  | II. A, II. B, sexta  I. A, I. B, prima  Ideálne všetky triedy, výstup: záverečná správa a štatistiky |
| **December** | Pomoc pri výbere vysokej školy formou rozhovoru a osobnostných dotazníkov  Individuálne vyhodnotenie učebných štýlov žiakov  Priebežné konzultácie s triednymi učiteľmi  Prevencia: Ako predchádzať šikane a ako ju riešiť | CPPPaP Púchov | Oktáva, IV.A, IV.B  rozhovory  podľa potreby na základe vyhodnotenia anonymných dotazníkov, prioritne malé gymnázium + I. ročníky + Kvinta |
| **Január** | Prevencia: Tréma, stres a ich zvládanie  Priebežné riešenie problémov žiakov v učení, správaní a dochádzke  Vyhodnotenie činnosti školského psychológa za 1. polrok |  | IV. A, IV. B, Oktáva + podľa potreby |
| **Február** | Rozvoj sociálnych zručností  Analýza podmienok vyučovacieho procesu  Sebapoznávanie |  | Príma, Sekunda, Tercia, Kvarta  Vypracovanie odporúčaní  podľa potreby |
| **Marec** | Kariérové poradenstvo  Pomoc a poradenstvo pri výbere seminárov  Prevencia: Poruchy príjmu potravy  Zisťovanie klímy v škole z pohľadu učiteľov anonymným dotazníkom | CPPPaP Púchov | II. A, II. B, Sexta  II. A, II. B, Sexta  I. A, I. B, kvinta  Pedagogickí zamestnanci |
| **Apríl** | Prevencia: Partnerstvo a intimita  Psychologická príprava na maturitnú skúšku – zvládanie záťaže, stratégie učenia  Vyhodnotenie dotazníka na zisťovanie klímy v škole |  | I. A, I. B, Kvinta  Končiace ročníky  výstupná správa |
| **Máj** | Prevencia: Obchodovanie s ľuďmi  Rozvoj osobnosti prostredníctvom arteterapie  Podpora spolupráce a upevnenie kolektívu |  | III. A, III. B, Septima  Sekunda |
| **Jún** | Evidencia činnosti, uzavretie všetkých úloh  Vypracovanie záverečnej hodnotiacej správy |  |  |

Školský psychológ poskytuje služby žiakom na vlastnú žiadosť alebo na žiadosť rodičov, či učiteľov. Poskytuje služby vedeniu školy, učiteľom a rodičom. Plán práce je flexibilný, otvorený a v priebehu školského roka sa môže doplniť o ponúkané, resp. žiadané aktivity v súlade s aktuálnym stavom, potrebami a požiadavkami žiakov či vedenia školy.

V Púchove 6.10.2020

Mgr. Miroslava Timková, školská psychologička